Wring that Neck

Το Wring that Neck (επίσης γνωστό ως Hard Road) είναι ορχηστρικό τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στον δεύτερο δίσκο τους με τίτλο "The Book of Taliesyn", του οποίου αποτέλεσε το δεύτερο κομμάτι.

 Η σύνθεση του τραγουδιού πραγματοποιήθηκε από τον κιθαρίστα Ρίτσι Μπλάκμορ, τον κιμπορντίστα Τζον Λορντ, τον μπασίστα Νικ Σίμπερ και το ντράμερ Ίαν Πέις και η συνολική του διάρκεια είναι στα πέντε λεπτά και δεκατρία δευτερόλεπτα. Το κομμάτι είναι καθοδηγούμενο από τα πλήκτρα του Λορντ και περιέχει σόλο από τον ίδιο και τον Μπλάκμορ. Η ηχογράφηση του πραγματοποιήθηκε στα "De Lane Lee Studios" του Λονδίνου τον Αύγουστο του 1968 με παραγωγό τον Ντέρεκ Λώρενς. Το ""Wring that Neck" αποτέλεσε μέρος του set list για τις ζωντανές εμφανίσεις των Deep Purple, και όπως και το "Mandrake Root", οι ζωντανές του εκτελέσεις είχαν πολύ μεγαλύτερη διάρκεια σε σχέση με την αρχική έκδοση, αγγίζοντας και ξεπερνώντας τα τριάντα λεπτά. Όταν οι Deep Purple ηχογράφησαν το τραγούδι "Child in Time", του οποίου το ριφ είχε ηχογραφηθεί πιο πριν από τους It’s A Beautiful Day για το τραγούδι "Bombay Calling", οι τελευταίοι χρησιμοποίησαν το ριφ του "Wring that Neck" για το τραγούδι τους "Don and Dewey". Το "Wring that Neck" συμπεριλήφθηκε στις κυκλοφορίες σινγκλ των τραγουδιών "Kentucky Woman" τον Δεκέμβριο του 1968, "Emmaretta" τον Φεβρουάριο του 1969 και στο ΕΡ του "Smoke on the Water" μαζί με τα "April" και "Painted Horse" που κυκλοφόρησε στη Γερμανία το 1993 σε μορφή CD. Το "Wring that Neck" συμπεριλήφθηκε στις ζωντανές εμφανίσεις των Deep Purple και παρέμεινε στο set list τους μέχρι το 1971, ενώ επανήλθε το 1999 για την ηχογράφηση του "Live at the Royal Albert Hall". Η πρώτη ζωντανά ηχογραφημένη εκτέλεση του υπάρχει στο "Concerto for Group and Orchestra" του 1969, ακολουθούμενη από αρκετές κυκλοφορίες οι οποίες προέρχονται από την περίοδο 1968 - 1971 κατά την οποία το συγκρότημα έπαιζε ζωντανά το συγκεκριμένο κομμάτι. Αναλυτικότερα, ζωντανά ηχογραφημένοι δίσκοι στους οποίους συμπεριλήφθηκε το "Wring that Neck" είναι οι εξής: Concerto for Group and Orchestra (1969, ηχογράφηση Λονδίνο, 24/9/1969) Deep Purple in Concert (1980, ηχογράφηση Λονδίνο, 19/2/1970) Scandinavian Nights (1988, ηχογράφηση Στοκχόλμη, Σουηδία, 12/11/1970) Doing Their Thing (DVD, 1990, βιντεοσκόπηση Μάντσεστερ, Αγγλία, 21/8/1970) Live at the Royal Albert Hall (ηχογράφηση Λονδίνο, 25-26/9/1999) The Soundboard Series (2001, ηχογράφηση Τόκιο, 24-25/3/2001) Space Vol 1 & 2 (2001, ηχογράφηση Άαχεν, Γερμανία, 11/7/1970) Listen, Learn, Read On (2002, ηχογράφηση Μοντρέ, Ελβετία, 4/10/1969) Live in Montreux 69 (2002, ηχογράφηση Μοντρέ, Ελβετία, 4/10/1969) Live at the Rotterdam Ahoy (2002, ηχογράφηση Ρότερνταμ, 30/10/2000) Inglewood - Live in California (2002, ηχογράφηση Λος Άντζελες, 18/10/1968) Live in Stockholm (2005, Στοκχόλμη, Σουηδία, 12/11/1970) History, Hits & Highlights '68–'76 (DVD, 2009, βιντεοσκόπηση Bilzen Jazz festival, Μπίλτσεν, Βέλγιο, 22/8/1969) History, Hits & Highlights '68–'76 (DVD, 2009, βιντεοσκόπηση καναδική τηλεόραση, 1969) History, Hits & Highlights '68–'76 (DVD, 2009, βιντεοσκόπηση Παρίσι, 8/10/1970) BBC Sessions 1968–1970 (2011, ηχογράφηση Λονδίνο, 14/1/1969) Η σύνθεση του συγκροτήματος κατά την ηχογράφηση του "Wring that Neck" είχε την εξής μορφή: Ροντ Έβανς - φωνητικά Ρίτσι Μπλάκμορ - κιθάρα Τζον Λορντ - πλήκτρα Νικ Σίμπερ - μπάσο Ίαν Πέις - τύμπανα Intro Tab Tablature 1 Tablature 2 Tablature 3 Tablature 4 Deep Purple - Wring That Neck - YouTube It's a Beautiful Day...Don and Dewey - YouTube The Book of Taliesyn CD Booklet 2000 EMI Records